Pel Decret 16/1981, de 22 de gener, va ésser aprovada l'estructura orgànica de la Subdirecció General de Carreteres, dependent de la Direcció General d'Obres Públiques del Departament de Política Territorial i Obres Públiques.
La disposició final segona de l'esmentat Decret faculta el conseller de Política Territorial i Obres Públiques per dictar les normes necessàries per al seu desplegament, execució i aplicació.
En conseqüència, cal completar l'estructura bàsica establerta per l'esmentat Decret amb la creació dels Negociats corresponents.
És per això, que, en ús de la competència que m'atorga el Decret de 18 de setembre de 1978, sobre organització i competències dels òrgans dels Departaments,
Article primer.- La definició de les funcions de les Seccions que comprèn la Unitat de Planificació i la seva estructura en Negociats és la que segueix:
a)Secció de Programació i Informació.- Li correspon: El control de l'organització interna dels Serveis.
L'estudi de la programació general dels Serveis i la Memòria anual de resultats.
La preparació de Pressupostos anuals i extraordinaris.
L'anàlisi de costos dels Serveis.
S'estructura en dos Negociats: Negociat de Control d'Organització i Resultats i Negociat de Pressupostos.
b)Secció de Planejament.- Li correspon: La informació, documentació i preparació dels Plans Generals i Parcials de Carreteres.
L'elaboració de mapes de carreteres.
L'estudi i redacció de les Xarxes Arterials.
S'estructura en tres Negociats: Negociat de Plans i Mapes, Negociat de Xarxes Arterials i Negociat de Delineació.
Dependents directament de la Direcció de la Unitat, hi haurà dos Negociats: Negociat de Càlcul Mecanitzat i Negociat Administratiu.
Article segon.- Les Seccions que componen la Unitat de Conservació i Explotació tenen les funcions i l'estructuració en els Negociats que seguidament s'assenyalen:
a)Secció de Maquinària.- Li correspon: El control general de la Maquinària: els parcs i tallers dels Serveis Territorials.
El control de l'explotació i manteniment de les instal·lacions i dels immobles d'aquest.
L'estudi i preparació dels programes d'adquisició de maquinària i de la seva distribució entre els Serveis Territorials.
La proposta de les normes d'explotació de maquinària per a assolir-ne el millor rendiment.
La direcció, distribució i control dels vehicles automòbils de la Subdirecció General de Carreteres i dels seus conductors.
El suport a altres Direccions Generals dintre de les possibilitats i en casos específics.
En depèn el Negociat de Maquinària.
b)Secció d'Explotació, Conservació i Seguretat Vial.- Li correspon: La preparació dels plans i programes d'actuació per a la conservació de carreteres.
La supervisió i proposta d'aprovació dels projectes dels plans de conservació i dels de reforç dels ferms.
La coordinació de l'homogeneïtat dels preus dels rendiments i dels procediments de Conservació.
El resum i l'estudi de resultats dels plans territorials de conservació.
La preparació dels plans i programes d'actuació en obres de senyalització, enllumenat i seguretat vial.
La supervisió i proposta d'aprovació dels projectes d'aquest tipus.
El resum general i l'anàlisi dels aforaments de trànsit i dels accidents.
El control de les instal·lacions fixes i mòbils d'explotació, trànsit i seguretat vial dels Serveis Territorials.
El resum i l'estudi dels resultats dels Plans Territorials de Seguretat Vial.
La redacció d'inventaris de carreteres amb el seu estat i nivell de servei.
La informació permanent al públic sobre carreteres.
S'estructura en quatre Negociats: Negociat de Conservació, Negociat d'Explotació i Trànsit, Negociat de Seguretat Vial i Negociat d'Estat de Carreteres.
Li correspon: El suport general, administratiu i jurídic, de totes les actuacions d'explotació i conservació de la Subdirecció General de Carreteres.
La gestió administrativa del Servei.
La gestió jurídica en reclamacions i recursos relacionats amb aquesta Unitat.
La recopilació de dades corresponents a aquesta Unitat sobre actuació dels diversos òrgans de la Subdirecció.
El control de la gestió en l'acompliment dels plans i dels estudis econòmics.
S'estructura en dos Negociats: Negociat Administratiu i Negociat Jurídic.
Article tercer.- Les Seccions que componen la Unitat de Tecnologia i Materials tenen les funcions i s'estructuren en els Negociats que seguidament es defineixen:
a)Secció de Laboratori i Materials.
Li correspon: La direcció del Laboratori Central i el Control dels materials i els ferms.
L'execució dels estudis de Geotècnia i Prospeccions.
La supervisió dels Laboratoris d'obra i dels Territorials.
El suport a altres Direccions Generals del Departament que ho demanin.
S'estructura en tres Negociats: Negociat de Laboratori, Negociat de Ferms i Negociat de Geotècnia i Prospecció.
Li correspon: El seguiment dels controls de qualitat de les obres.
La qualificació global de les obres un cop acabades.
L'estudi i la proposta de publicació de normes i tècniques noves, així com dels nous mètodes de construcció.
La millora i la capacitació professional i tecnològica del personal.
L'organització de cursets i l'emissió de circulars tècniques.
S'estructura en tres Negociats: Negociat de Normes i Capacitació, Negociat de Control i Qualificació d'Obres i Negociat d'Auscultació.
c)Dependents directament de la Direcció de la Unitat, hi haurà dos Negociats: Negociat de Manteniment i Negociat Administratiu.
Article quart.- Les Seccions que componen la Unitat de Projectes i Obres tenen les funcions i s'estructuraran en els Negociats que seguidament es defineixin.
a)Secció de Col·laboració Tècnica.- Li correspon: Els treballs generals d'Enquadernació i Impremta.
Delineació per als equips de programes de projectes i obres.
Assessorament Tècnic en la redacció de projectes a les seccions de programes de projectes i obres.
El seguiment dels treballs topogràfics per a les seccions esmentades.
En depèn el Negociat de Delineació.
b)Secció de Projectes.- Li correspon: La coordinació dels projectes de les Seccions de Programes de Projectes i Obres i dels Serveis Territorials.
La proposta de redacció de projectes.
La investigació de preus i rendiments pel càlcul de preus unitaris.
La preparació de Plecs de Condicions Facultatives Generals.
L'encàrrec i la direcció de treballs tècnics de cartografia i de redacció de projectes.
L'encàrrec i la direcció de treballs tècnics exteriors.
La redacció, en el cas que calgui, de determinats projectes.
L'arxiu general de projectes i plànols de la Subdirecció General de Carreteres.
S'estructura en tres Negociats: Negociat de Projectes 1; Negociat de Projectes 2 i Negociat de Projectes 3.
c)Secció d'Obres.- Li correspon: La coordinació i l'encàrrec a les diverses Seccions de Programes de Projectes i Obres aquelles obres que no corresponguin als Serveis Territorials, segons decisió de la Subdirecció General.
La proposta de contractació d'obres, així com la proposta d'iniciació d'expedients d'expropiació i el suport tècnic a l'elaboració dels plànols parcel·laris i a la mateixa execució de l'expropiació en el mateix supòsit anterior.
La supervisió i proposta d'aprovació de tots els projectes que no corresponguin a Plans de Conservació i Explotació.
La supervisió i proposta d'aprovació de projectes reformats, de revisions de preus, de modificats i de liquidacions d'Obres.
L'assessorament tècnic en la Direcció d'Obres a les sessions de projectes i obres.
La preparació dels Plecs de Clàusules per a la contractació d'obres.
La direcció, en cas necessari, de determinades obres.
L'arxiu general d'expedients d'Obres de la Subdirecció General de Carreteres.
S'estructura en dos Negociat: Negociat d'Obres 1 i Negociat d'Obres 2.
Dependent directament de la Direcció de la Unitat, hi haurà un Negociat Administratiu.
Article cinquè.- Les Seccions que componen la Unitat de Gabinet Tècnic tenen les funcions i s'estructuren en els Negociats que seguidament es defineixen:
a)Secció de Secretaria.- Li correspon: La Secretaria General de la Subdirecció General de Carreteres i els estudis d'imatge i les relacions públiques.
En depèn el Negociat d'Assumptes Generals.
b)Secció de Gestió Administrativa.- Li correspon: L'assistència legal a la Subdirecció General.
La gestió administrativa d'aquesta Subdirecció.
Les qüestions de tràmit del personal adscrit a carreteres.
S'estructura en dos Negociats: Negociat Administratiu i Negociat de Control Econòmic.
c)Secció de Coordinació Tècnica.- Li correspon: Les propostes de Coordinació de tots els serveis.
El tràmit de certificacions i pressupostos.
La gestió d'arxius, registre, magatzem i inventari de material.
L'organització interna dels Serveis.
Les propostes sobre gestió patrimonial.
En depèn el Negociat d'Actuació Tècnica.
Article sisè.- Les Seccions de Programes de Projectes i Obres, en nombre de sis, tenen les funcions i s'estructuren els Negociats que seguidament s'enumeren:
Funcions: Redacció dels projectes que els signin, encarregats, comptant amb el recolzament de les seccions corresponents de servei.
Unitat de Coordinació de Projectes i Obres.
En cas d'encàrrec per part de la Subdirecció General de Carreteres, portaran també la direcció d'obres, comprenen: el control i la inspecció d'aquestes, la vigilància perquè les obres s'adeqüin al projecte i acompleixin les seves condicions facultatives, l'amidament de les obres efectuades, la redacció de les certificacions d'obra, la redacció, si s'escau, de revisions de preus, de modificats d'obra i de projectes reformats, la redacció de les liquidacions i d'actes de recepció.
En l'execució d'aquests treballs comptaran amb el suport de les corresponents seccions i negociats del servei Unitat de Coordinació de Projectes i Obres.
Així mateix, realitzaran aquells altres treballs tècnics que els siguin encarregats pel subdirector general.
Negociats: Cada una d'aquestes sis seccions constarà de dos Negociats: Negociat Tècnic 1 i Negociat Tècnic 2.
Article setè.- Les Seccions dependents del Servei Territorial de Carreteres de Barcelona tenen les funcions i s'estructuren en els Negociats següents:
a)Secció de Projectes i Obres.- Li correspon dins del seu territori: La realització dels projectes que siguin encomanats al Servei Territorial per la Subdirecció General de Carreteres.
El suport tècnic als serveis d'expropiació i contractació en les obres que li siguin encarregades.
La direcció de les obres que li siguin encomanades comprenent el control i la inspecció d'aquestes, la vigilància perquè les obres s'adeqüin al projecte i acompleixin les condicions facultatives d'aquest, l'autorització de modificacions acceptables segons l'esmentat plec de condicions, l'amidament de les obres efectuades, la redacció de les certificacions d'obra, la redacció, en el seu cas, de revisions de preus, modificats d'obra i de projectes reformats i la redacció de les liquidacions d'obra i les actes de recepció.
La preparació de l'encàrrec les Seccions de Programes de Projectes i Obres d'aquells projectes del seu territori que, de conformitat amb la Subdirecció General, no puguin ser redactats pel mateix Servei.
L'explotació del laboratori de materials d'aquest Servei Territorial.
b)Secció de Conservació.- Li correspon: La conservació de les carreteres del seu territori, comporten: l'execució del Pla de Conservació.
La realització de treballs pertinents de conservació de forma directa o contractada, la realització dels programes, els projectes i obres de reforç de ferms, així com la direcció del funcionament de les brigades i dels parcs i tallers territorials amb la seva maquinària.
S'estructura en dos Negociats: Negociat de Conservació 1 i Negociat de Conservació 2.
c)Secció d'Explotació.- Li correspon, en les carreteres del seu territori, el que segueix: Senyalització, Ordenació i control de trànsit.
Seguretat vial de les carreteres del territori.
Presa de dades d'aforaments i accidents.
Comprovació i tramitació tècnica dels danys ocasionats a les vies públiques i als seus elements.
Tramitació tècnica de permisos, autoritzacions i concessions, així com de denúncies i multes.
Informe de plans generals i parcials o altres documents urbanístics o tècnics que afectin la xarxa viària del territori.
S'estructura en tres Negociats: Negociat d'Explotació 1, Negociat d'Explotació 2 i Negociat d'Explotació 3.
d)Secció de Gestió Administrativa.- Li correspon: totes les actuacions administratives i jurídiques del Servei.
Les actuacions d'administració del personal i totes aquelles actuacions que en matèria d'expropiacions, patrimoni i contractació li encarregui la Secretaria General Tècnica.
Article vuitè.- Les Seccions dependents dels Serveis Territorials de Carreteres de Girona, Lleida i Tarragona tenen les funcions i s'estructuren en els Negociats següents:
a)Secció de Projectes i Obres.- Li correspon, dins del seu territori, la realització de projectes que siguin encomanats al Servei Territorial per la Subdirecció General.
El suport tècnic als serveis d'expropiacions i contractació de les obres que li siguin encomanades.
La direcció de les obres que li siguin encarregades comprenent el control i la inspecció d'aquestes, la vigilància perquè les obres s'adequïn al projecte i compleixin les condicions facultatives d'aquest, l'autorització de modificacions acceptables segons l'esmentat plec de condicions, l'amidament de les obres efectuades, la redacció de les certificacions d'obres, la redacció, si s'escau, de revisions de preus, modificats d'obra i projectes reformats i la redacció de les liquidacions d'obra i les actes de recepció.
La preparació de l'encàrrec a les Seccions de Programes de Projectes i Obres d'aquells projectes del seu territori que, de conformitat amb la Subdirecció General, no puguin ser redactats pel propi Servei.
L'explotació, en el seu cas, del laboratori de materials d'aquest Servei Territorial.
b)Secció de Conservació i Explotació.- Li correspon, al seu territori, l'execució del Pla de Conservació.
La realització dels treballs de conservació de forma directa o contractada, la realització de programes, els projectes i les obres de reforç de ferms i de seguretat vial.
La direcció del funcionament de brigades i dels parcs i tallers territorials amb la seva maquinària.
L'ordenació i control del trànsit.
La presa de dades d'aforaments i accidents.
La comprovació i tramitació tècnica de permisos, autoritzacions i concessions, així com la de denúncies i multes.
L'informe de plans generals i parcials o altres documents urbanístics o tècnics que afectin la xarxa viària del territori.
S'estructura en tres Negociats: Negociat de Conservació i Explotació 1, Negociat de Conservació i Explotació 2 i Negociat de Conservació i Explotació 3.
Li correspon: Totes les actuacions administratives i jurídiques del Servei.
Les actuacions d'administració del personal i totes aquelles actuacions que en matèria d'Expropiacions, patrimoni i contractació li encarregui la Secretaria General Tècnica.
S'estructura en dos Negociats: Negociat Administratiu i Negociat Econòmic.